Gaviezes Elkukalns
Gaviezes Elkukalns ir pilskalns, kas atrodas Kurzemē, Dienvidkurzemes novada Gaviezes pagastā uz dienvidiem no Gaviezes. Valsts nozīmes kultūras piemineklis. Tas ir savrups paugurs plašāka reljefa pacēluma augstākajā daļā. 4 līdz 6 metru augstās nogāzes ir mākslīgi stāvinātas. Plakumam ir noapaļota trīsstūra forma (tā garums — 50 metri, bet lielākais platums — 40 metri). Tā varētu būt arī sena kulta vieta. Datējums — vidējais/vēlais dzelzs laikmets. Pilskalnu aprakstījuši Augusts Bīlenšteins un Ernests Brastiņš.